Праект “Адбітак” – гэта спроба задакументаваць сучасны літаратурны працэс Беларусі, выкарыстоўваючы пры гэтым мову фатаграфіі. Перад тым, як зрабіць партрэт пісьменніцы, Іван знаёміўся з яе літаратурнымі творамі і біяграфічнымі звесткамі. Неангажаванасць фатографа – гэта істотны момант у нашым праекце. Таму партрэт кожнай з удзельніц зроблены паводле таго, як фатограф ўспрыняў напісанае. У такім выпадку паміж фатографам і пісьменніцамі ўзнікае культурная камунікацыя. Гэту камунікацыю фіксуе фотаздымак, які і стане адбіткам у гісторыі беларускай літаратуры для нашых нашчадкаў.